钦定古今图书集成/明伦汇编/官常典/第608卷 > 黄闰玉
## 钦定古今图书集成/明伦汇编/官常典/第608卷 > 黄闰玉

按《广西通志》：“闰玉，字孟清，鄞县人。由乡荐为御史。正
统初，以佥事督学广西。玉自岁试外，身为讲解，规诸
生以行谊不如约者，廉得其实，小则记过，大则治以
法。诸学行有闻者，延入坐，欢论移时，与子弟不殊。时
兵兴，吴都指挥妄掠子女万馀口，闰玉为辨理，籍而
归之，部民万口称快。以母丧解去。”